En 47-årig mand blev klokken 15:30 udsat for røveri i sit hjem i Frederikshavn.

En hætteklædt mand sparkede klokken cirka halv fire døren ind til en lejlighed på Suensonsgade i Frederikshavns vestby. Han truede med en genstand under tøjet den 47-årige beboer i lejligheden til at aflevere sin tegnebog med et beløb, der ifølge mandens forklaring til politiet er på over 50.000 kroner. Gerningsmanden havde en elefanthue på. Han er 175 til 180 centimeter høj og beskrives som almindelig af bygning. Han havde mørkt tøj på og talte dansk.